Dorette tevrede met haar AfrikawennersDie Protea-netbalspan wat in Windhoek amok gemaak het. Foto: Twitter. Die Protea-netbalspan is vir die sesde keer as die wenner van die Afrikanetbalbeker aangewys nadat die span op die laaste dag van die toernooi met Namibië afgereken het. Die eindtelling was 65–39 in die Proteas se guns en die Suid-Afrikaners was die enigste onoorwonne span in die kompetisie. Bongi Msomi se span het uiteindelik 563 doele in die agt wedstryde aangeteken en slegs 246 doele afgestaan. Dit was egter nie altyd eenrigtingverkeer nie en die Suid-Afrikaners het ook teen sterker netballande soos Malawi en Uganda te staan gekom. “Die toernooi het my die perfekte geleentheid gebied om nuwe kombinasies uit te toets en meer spelers internasionale blootstelling te gee; ons kan nie bekostig om van net ’n paar kombinasies op die baan afhanklik te wees nie,” het Dorette Badenhorst (afrigter) gesê. Die Proteas het vanaf 3 Desember ’n oefenkamp en verskeie senior spelers sal weer deel van die aksie wees. Msomi is as die speler van die toernooi, asook die beste senterspeler aangewys. Phumza Maweni is die kompetisie se voorste verdediger. Proteas: Phumza Maweni, Simone Rabie, Monique Reyneke, Jamie van Wyk, Khanyisa Chawane, Izette Griesel, Bongi Msomi (kaptein), Refiloe Nketsa, Jessica du Plessis, Lefébre Rademan, Elmeré van der Berg en Ine-Mari Venter. Uitslae: 78–27 teen Zimbabwe 67–25 teen Kenia 79–22 teen Tanzanië 56–39 teen Malawi 85–24 teen Botswana 76–33 teen Zambië 57–37 teen Uganda 65–39 teen Namibië Finale puntestand: ???? CHAMPIONS of Africa ???????? UNDEFEATED in 2021 ???? ✅????????65-39????????✅????????57-37????????????????33-76????????✅✅????????85-24????????✅????????56-39????????????????22-79????????✅????????25-67????????✅✅????????78-27????????#SPARProteas #WeAreAllIn #AfricaNetballCup pic.twitter.com/5wAc6VbqrD — Netball South Africa (@Netball_SA) November 16, 2021